CELEX: 62008TN0573
Language: et
Date: 2008-12-17 00:00:00
Title: Kohtuasi T-573/08: 17. detsembril 2008 esitatud hagi — TF1 versus komisjon

7.3.2009   
            
            
               ET
            
            
               Euroopa Liidu Teataja
            
            
               C 55/42
            
         17. detsembril 2008 esitatud hagi — TF1 versus komisjon
   (Kohtuasi T-573/08)
   (2009/C 55/75)
   Kohtumenetluse keel: prantsuse
   Pooled
   
      Hageja: Télévision francaise 1 SA (TF1) (esindajad: advokaadid J.-P. Hordies ja C. Smits)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni 16. juuli 2008. aasta otsus juhtumi N 279/2008-Prantsusmaa (kapitali sissemaksed France Télévisions'ile) kohta;
            
         
               —
            
            
               kohustada komisjoni algatama abi suhtes EÜ artikli 88 lõikes 2 ette nähtud ametlik uurimismenetlus;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hageja palub tühistada komisjoni 16. juuli 2008. aasta otsus K(2008) 3506 (lõplik), milles komisjon tunnistas France Télévisions'ile kapitali sissemaksete näol antud 150 miljoni euro suuruse abi ühisturuga kokkusobivaks. Selles kontekstis palub hageja, et algatataks ametlik uurimismenetlus vastavalt EÜ artikli 88 lõikele 2.
   Hagi põhjenduseks esitab hageja sisu osas kaks väidet:
   
               —
            
            
               mis tuginevad tõdemusele, et esines tõsiseid raskusi, mille puhul komisjon oleks pidanud algatama EÜ artikli 88 lõikes 1 ettenähtud ametliku uurimismenetluse, neid tõsiseid raskusi tõendab i) asjaolu, et otsuses on sisulisi ebatäpsusi, ii) komisjoni käsutuses oleva teabe ebapiisavus ja iii) esialgse uurimise etapi tavapäratult lühike kestus ja selle asjaolud;
            
         
               —
            
            
               mis tuginevad põhjendamise puudumisele, kuivõrd komisjon ei kogunud kogu vajalikku teavet ja/või ei võtnud arvesse tema käsutuses olevat teavet ning kuna vaidlustatud otsuse punktis 23 toodud komisjoni arutluskäik kaldub kõrvale tema varasematest seisukohavõttudest, ilma et komisjon oleks esitanud põhjusi, miks ta neist kõrvale kaldub.